ИНСТИТУТ ЗА РАТАРСТВО И ПОВРТАРСТВО, ИНСТИТУТ ОД НАЦИОНАЛНОГ ЗНАЧАЈА ЗА РЕПУБЛИКУ СРБИЈУ

ПОЗИВ ЗА ПРЕДАВАЧЕ ЗА ЕДУКАЦИЈУ САВЕТОДАВАЦА

**Модул 3**

**КОНЦЕПТ РУРАЛНОГ РАЗВОЈА У ФУНКЦИЈИ РАЗВОЈА АГРАРНОГ ПРЕДУЗЕТНИШТВА И СЕЛА У РЕПУБЛИЦИ СРБИЈИ**

На основу члана 22, став 1. Закона о обављању саветодавних и стручних послова у области пољопривреде, обука и усавршавање пољопривредних саветодаваца и пољопривредних произвођача, поред осталог, обухвата и организовање едукација-тренинга пољопривредних саветодаваца у сарадњи са домаћим и страним образовним и истраживачким институцијама и стручњацима.

Институт за ратарство и повртарство, „Институт од националног значаја за Републику Србију“ из Новог Сада, као овлашћена организација по решењу Министарства пољопривреде, шумарства и водопривреде број 003621184 2024 14840 003 000 000 001 од 24.01.2025. године, као и на основу Годишњег плана усавршавања пољопривредних саветодаваца и пољопривредних произвођача за 2025. годину, организује наведену едукацију.

На основу члана 50. Правилника о ближем уређењу планирања набавки, спровођења поступака набавки и праћења извршења уговора о набавкама бр. 64-2/3715 од 25.11.2020. године и члана 30. Статута Института за ратарство и повртарство директор доноси Одлуку о спровођењу поступка набавке услуга.

**Опис модула – Едукације**

Рурални развој је важан у циљу смањивања депопулације руралних подручја, смањивања

регионалних разлика у развијености, као и за свеукупни привредни развој имајући у виду да

већински део територије Републике Србије чине рурална подручја. Пољопривреда је била

доминантна привредна делатност у руралним подручјима наше земље у досадашњем периоду.

Сагледавајући промене у Заједничкој аграрној политици Европске уније, засноване на *AGENDI 2000*,

и концепт руралног развоја у Републици Србији би требало да се заснива на развоју

непољопривредних делатности, али уз задржавање пољопривреде, као примарне делатности. У

том циљу посебно је важан развој руралног туризма, као делатности која има способност да

реализује најбржу диверзификацију руралних економија, али и развој аграрног, као и свих облика

предузетништва. Примарни циљ овог модула је упознавање представника пољопривредно-

саветодавних служби са могућностима финансирања диверзификације руралних економија, са

посебним акцентом на развој руралног туризма. Имајући у виду улогу саветодаваца у развоју

пољопривреде, у оквиру модула ће бити представљен и значај оснивања туристичких задруга, које

би могле да подстакну и развој пољопривреде. Једнаку важност за развој руралних економија имају

и сви облици аграрног предузетништва, као што су крафт пиваре, винарије, као и прерада

пољопривредних производа. У оквиру модула биће истакнут и значај повезивања произвођача

органских производа са туристичким домаћинствима, у циљу формирања аутентичне туристичке

понуде, која до сада није постојала.

**Резултат едукације** - У оквиру овог модула представници пољопривредно-стручних и саветодавних

служби моћи ће да се упознају са могућностима развоја непољопривредних делатности, које су

значајне и за развој пољопривреде, као и свеукупни рурални развој у Републици Србији. У оквиру

овог модула ће бити на представљене могућности развоја руралног туризма, као и других важних

облика аграрног предузетништва. У том циљу биће представљена искуства Европске уније и земаља

у окружењу. Акценат на модулу је на актуелним модалитетима финансирања руралног туризма, као

делатности која директно може да подстакне развој пољопривредне производње. Посебан акценат

је на указивању значаја повезивања (удруживања) пољопривредних газдинстава (посебно

произвођача органских производа) и туристичких домаћинстава, у циљу креирања аутентичне

туристичке понуде, али и свеукупног руралног развоја. Учесницима модула ће бити представљене и

могућности финансирања других облика аграрног предузетништва (крафт пиваре, винарије), који

могу заједно са руралним туризмом да иницирају рурални развој и смање депопулацију руралних

подручја.

**Предвиђени број учесника и група:** Саветодавци из 22 ПССС задужени за послове ратарства и

повртарства и сточарства, једна група 100 учесника.

**Период:** III или IV квартал, један дан

**Локација:** На територији Републике Србије

**Задатак предавача:**

1. Израда презентација и одржавање предавања на тему: Концепт руралног развоја у функцији развоја аграрног предузетништва и села у Републици Србији
2. Израда едукативног материјала
3. Припрема теста знања
4. Израда предлога агенде
5. Усаглашавање активости са организатором едукације

**Приликом избора предавача биће узети у обзир следећи критеријуми:**

* Висока стручна спрема (VIII степен)
* Радно искуство (најмање 5 година) из области обухваћене едукацијом
* Објављени радови (референце) из области обухваћене едукацијом
* Искуство у одржавању едукација

Пријаве са биографијом, доставити најкасније до **22. августа 2025. године,** на следећу е-маил адресу: nemanja.mihailovic@nsseme.com или писаним путем на адресу Институт за ратарство и повртарство, Максима Горког 30, 21000 Нови Сад.

У разматарање ће се узимати само пријаве пристигле до назначеног рока.

За додатне информације можете се обратити Немањи Михаиловићу е-маил: nemanja.mihailovic@nsseme.com , тел. 064/828-6257 или Даниели Балтић е-маил: daniela.baltic@nsseme.com , тел. 064/820-5724.